open-index/open-wikipedia-markdown huggingface dataset:
מיכאל רנסינג

**מיכאל רנסינג** (בגרמנית: **Michael Rensing**, נולד ב-14 במאי 1984 בלינגן שבגרמניה המערבית) הוא כדורגלן עבר גרמני ששיחק בעמדת השוער.

## קריירת מועדונים
### באיירן מינכן
רנסינג החל לשחק בקבוצות הנוער של באיירן מינכן כאשר היה בן 16, ובשנת 2002 החל לשחק בקבוצת המילואים. בפברואר 2004 ערך את הופעת הבכורה שלו בקבוצה הבכירה, במשחק ליגה מול המבורג, אך רוב הזמן שימש רנסינג גיבוי לאוליבר קאן מהספסל, והמשיך לשחק בעיקר בקבוצת המילואים, כאשר מדי פעם הוא זוכה להזדמנות בקבוצה הבכירה. את הופעת הבכורה שלו בליגת האלופות ערך רנסינג בשמינית הגמר בעונת 2005/2006 במשחק מול מילאן, כאשר אוליבר קאן היה פצוע.

כאשר אוליבר קאן התקרב לסוף הקריירה שלו בשנת 2008, רנסינג החל לקבל יותר ויותר הזדמנויות בהרכב, כאשר בעונת 2007/2008, בה באיירן מינכן שיחקה בגביע אופ"א, רנסינג עמד בשער שש פעמים במסגרת הטורניר. בעונת 2008/2009 קיבל רנסינג את אפודת השוער הראשון באופן קבוע, לאחר פרישתו של קאן, והאנס-יורג בוט הוחתם בקבוצה במטרה להיות שוער מחליף. רנסינג לא הצליח להיכנס לנעליו הגדולות של קאן, וכבר באותה עונה איבד את מקומו בהרכב לבוט לאחר מספר הופעות מאכזבות. בתחילת 2009/2010 רנסינג חזר להרכב, אך נפצע וכשחזר המשיך להציג יכולת מאכזבת, ובוט תפס את מקומו באופן קבוע, כאשר רנסינג מקבל הזדמנויות בעיקר בגביע הגרמני ובקבוצת המילואים. בתום עונת 2009/2010 באיירן מינכן החליטה שלא לחדש את חוזהו של רנסינג, והעדיפה להשתמש במקומו בבוט ובתומאס קראפט, עד להגעתו הצפויה של מנואל נוייר לקבוצה בקיץ 2011. סך הכל צבר רנסינג 53 הופעות בקבוצה הבכירה של באיירן מינכן.

### פ.צ. קלן ובאייר לברקוזן
בדצמבר 2010 חתם רנסינג על חוזה לחצי שנה בפ.צ. קלן. חצי עונה זה היה מוצלח למדי עבור רנסינג, והצלחתו בקבוצה זיכתה אותו בחוזה לשנתיים נוספות. בתום עונת 2012 נשרה פ.צ. קלן לליגת הבונדסליגה השנייה, ורנסינג שוחרר מהקבוצה על אף שנותרה שנה נוספת בחוזהו. רנסינג צבר בסך הכל 49 הופעות במדי קלן. עם שחרורו מקלן חתם רנסינג בבאייר לברקוזן כגיבוי לשוער הראשון ברנד לנו. רנסינג מיעט לשחק, ועזב את הקבוצה בתום עונה אחת, בה הופיע בבונדסליגה פעמיים.

### פורטונה דיסלדורף
בקיץ 2013 חתם רנסינג בפורטונה דיסלדורף מליגת הבונדסליגה השנייה. בתחילת ימיו בקבוצה היו לרנסינג מתחים רבים עם ההנהלה, כשהועדף על פניו השוער פביאן גיפר, אף על פי שלטענת רנסינג הובטח לו בעת חתימתו להיות השוער הבכיר. רנסינג עזב את האימון בכעס, וההנהלה החליטה להשעותו לתקופה ארוכה ממשחקי הליגה בגין "תגובה ילדותית". בעונת 2013/2014 החל רנסינג לצבור משחקים מחדש בקבוצה, כאשר בתומה גיפר עבר לשאלקה 04. בדצמבר 2016 האריך רנסינג את חוזהו בפורטונה דיסלדורף עד תום עונת 2018/19. בעונת 2017/18 רנסינג ודיסלדורף העפילו לבונדסליגה. בעונת 2018/19 רנסינג ודיסלדורף רשמו עונה טובה בבונדסליגה, וסיימו במרכז הטבלה. בעונת 2019/20 רנסינג שימש כשוער שני, ולא שיחק יותר, והקבוצה נשרה בחזרה לבונדסליגה השנייה, ורנסינג לא חזר עוד לשחק מאז.

## קריירה בינלאומית
רנסינג שיחק בנבחרות גרמניה הצעירות, וצבר 18 הופעות בנבחרת גרמניה בכדורגל עד גיל 21. עם זאת, מעולם לא שיחק בנבחרת גרמניה הבוגרת. 

## תארים
עם באיירן מינכן:
* אליפות הבונדסליגה (4): 2005, 2006, 2008, 2010
* הגביע הגרמני (4): 2005, 2006, 2008, 2010
* גביע הליגה הגרמנית: 2007

## קישורים חיצוניים

קטגוריה:כדורגלנים גרמנים
קטגוריה:שוערי כדורגל גרמנים
קטגוריה:כדורגלני באיירן מינכן
קטגוריה:כדורגלני פ.צ. קלן
קטגוריה:כדורגלני באייר לברקוזן
קטגוריה:כדורגלני פורטונה דיסלדורף
קטגוריה:גרמנים שנולדו ב-1984
עורק הגומד החוזר

**עוֹרֵק הַגֹּמֶד הַחוֹזֵר** (TA: arteria recurrens ulnaris) הוא עורק באמה המסתעף מעורק הגומד ומספק דם למרפק ולשרירים סביבו. העורק מתפצל לשני ענפים, קדמי ואחורי, אשר לעיתים יוצאים בנפרד ישירות מעורק הגומד, אז הם מכונים, בהתאמה, עורק הגומד החוזר הקדמי ועורק הגומד החוזר האחורי.

הענף הקדמי של עורק הגומד (ramus anterior) עולה בין שריר הזרוע לשריר הכפן העגול ושולח להם ענפים קטנים. בקדמת עילית העלי התיכונה של הזרוע הוא משיק לעורק העקיף הגומדי העליון ולעורק העקיף הגומדי התחתון.

הענף האחורי של עורק הגומד (ramus posterior) גדול יותר מהענף הקדמי. הוא נע לאחור ותיכונית על גבי השריר כופף האצבעות העמוק, מאחורי השריר כופף האצבעות השטחי, ועולה מאחורי עילית העלי התיכונה של הזרוע. במרווח שבין עילית העלי לזיז המרפק הוא נמצא מתחת לשריר כופף שורש היד הגומדי, ובעלותו בין ראשי שריר זה הוא מספק את השרירים הסמוכים ואת מפרק המרפק. לבסוף הוא משיק לעורקים העקיפים הגומדיים העליון והתחתון ולעורקים הבין-גרמיים.

קטגוריה:עורקי הגפיים העליונות
אוליבר טוויסט (סרט, 1933)

**אוליבר טוויסט** (באנגלית: **Oliver Twist**) הוא סרט קולנוע אמריקני משנת 1933 שביים ויליאם ג'. קוואן. זהו העיבוד הקולנועי הראשון שאינו סרט אילם של הספר "אוליבר טוויסט" מאת צ'ארלס דיקנס. בתפקידים הראשיים מככבים אירווינג פיצ'ל בתפקיד פייגין, דיקי מור בתפקיד אוליבר, דוריס לויד בתפקיד ננסי ואת ביל סייקס מגלם ויליאם סטייג' בויד.

הסרט הופק באולפני "מונוגרם פיקצ'רס" בתקציב נמוך ביותר. הסרט לא זכה להצלחה רבה ולא הוקרן במשך שנים רבות, עד לשנות השמונים של המאה העשרים שהחלו לשדר אותו בטלוויזיה.

## תקציר העלילה
הסרט מגולל את סיפורו של ילד יתום בשנות השלושים של המאה ה-19 בלונדון. אחרי שעבר התעללות בבית המחסה לעניים הוא נקלע לתוך כנופיה של גנבים.

### ההבדלים בין הסרט לרומן
אף על פי שבני הזוג סוארברי ונוח קלייפול מופיעים ברשימת השחקנים, כל העלילה העוסקת בסוארברי הושמטה מהסרט. כמו גם מונקס, אחיו למחצה של אוליבר.
בגרסה זו רוז מיילי היא בתו של בראונלו, וניסיון השוד של סייקס הוא גם בביתו של בראונלו. ייתכן שהגרסה הראשונה של הסרט כללה גם את נוח קלייפול ואת משפחת סוארברי.

## צוות השחקנים
* דיק מור – אוליבר טוויסט
* אירווינג פיצ'ל – פייגין
* ויליאם "סטייג'" בויד – ביל סייקס
* דוריס לויד – ננסי סייקס
* אלק ב. פרנסיס – מר בראונלו
* ברברה קנט – רוז מיילי
* סוני ריי – ארטפול דודג'ר
* ג'ורג' ק. ארתור – טובי קרקיט
* ג'ורג' נאש – צ'ארלס בייטס
* קלייד קוק – צ'יפטינג
* ליונל בלמור – מר באמבל
* טמפה פיגוט – גברת קורני
* נלסון מק'דואל – סוארברי
* וירג'יניה סייל – גברת סוארברי
* הארי הולמן – גרימוויג

## קישורים חיצוניים

* הסרט "אוליבר טוויסט" להורדה מאתר ארכיון האינטרנט
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטים המבוססים על אוליבר טוויסט
קטגוריה:סרטים אמריקאיים משנת 1933
עונת 2006/2007 בליגת העל בכדורגל

**עונת 2006/2007 בליגת העל** הייתה העונה השמינית של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו מכבי הרצליה והכח עמידר רמת גן. העונה החלה ב-26 באוגוסט 2006 והסתיימה ב-26 במאי 2007. העונה הסדירה הסתיימה באליפות של בית"ר ירושלים, וקשר הקבוצה מיכאל זנדברג היה המבשל המצטיין בליגה עם 12 בישולים ונבחר לכדורגלן העונה בישראל. מלך השערים של העונה היה יניב עזרן (מועדון ספורט אשדוד) עם 16 שערים. 

בסיום העונה הכח עמידר רמת גן והפועל פתח תקווה ירדו ליגה. הקבוצות שעלו מהליגה הלאומית לליגת העל בתום העונה היו עירוני קריית שמונה ובני סכנין.

## טבלת הליגה

## מלך השערים

## מלך הבישולים

## קישורים חיצוניים
* עונת 2007/2006 בליגת העל באתר rsssf.com
* נתוני העונה באתר ההתאחדות לכדורגל
* משחקי 2006/2007 באתר transfermarkt.com

קטגוריה:2006 בישראל: כדורגל
קטגוריה:2007 בישראל: כדורגל
קטגוריה:תחרויות כדורגל ב-2006
קטגוריה:תחרויות כדורגל ב-2007
קטגוריה:עונות בליגה העליונה בכדורגל בישראל
עונת 2007/2008 בליגת העל בכדורגל

**עונת 2007/2008 בליגת העל** הייתה העונה התשיעית של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו עירוני קריית שמונה ובני סכנין. העונה החלה ב-18 באוגוסט 2007 והסתיימה ב-1 ביוני 2008. העונה הסדירה הסתיימה באליפות של בית"ר ירושלים בפעם השנייה ברציפות. בשנה זו בית"ר זכתה גם בגביע המדינה, וקשר הקבוצה גל אלברמן נבחר לכדורגלן העונה בישראל. מלך השערים של העונה היה סמואל יבואה (הפועל כפר סבא) עם 15 שערים. 

בסיום העונה הפועל כפר סבא ומכבי הרצליה ירדו ליגה. הקבוצות שעלו מהליגה הלאומית לליגת העל בתום העונה היו הכח עמידר רמת גן והפועל פתח תקווה.

## טבלת הליגה

## מלך השערים

## מלך הבישולים

## קישורים חיצוניים
* עונת 2008/2007 בליגת העל באתר rsssf.com
* נתוני העונה באתר ההתאחדות לכדורגל
* משחקי 2007/2008 באתר transfermarkt.com

קטגוריה:2007 בישראל: כדורגל
קטגוריה:2008 בישראל: כדורגל
קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:עונות בליגה העליונה בכדורגל בישראל
העורק הבין-גרמי המשותף

**הָעוֹרֵק הַבֵּין-גַּרְמִי הַמְּשֻׁתָּף** (TA: arteria interossea communis) הוא עורק קצר באמה המסתעף מעורק הגומד.

ראשיתו של העורק באזור גומץ המרפק, מתחת לגבששת החישור, לאחר פיצול עורק הזרוע לעורק הגומד ולעורק החישור. העורק נע צדית ועמוק אל האמה, לעבר הגבול העליון של קרום האמה הבין-גרמי, ושם הוא מתפצל לעורק הבין-גרמי הקדמי ולעורק הבין-גרמי האחורי.

קטגוריה:עורקי הגפיים העליונות
עונת 2008/2009 בליגת העל בכדורגל

**עונת 2008/2009 בליגת העל** הייתה העונה העשירית של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 12 קבוצות ששיחקו ביניהן במשך 3 סיבובים בני 11 משחקים כל אחד - 33 מחזורים בסה"כ. העולות החדשות שהצטרפו לליגת העל לקראת עונה זו היו הכח עמידר רמת גן והפועל פתח תקווה. העונה החלה ב-30 באוגוסט 2008 והסתיימה ב-1 ביוני 2009. בתום העונה סיימה מכבי חיפה במקום הראשון וזכתה בתואר האליפות. בתואר מלך השערים של העונה זכו שלושה כדורגלנים: ברק יצחקי (בית"ר ירושלים) שמעון אבוחצירה (הפועל פתח תקווה) ואלירן עטר (בני יהודה תל אביב) עם 14 שערים כל אחד, ובתואר כדורגלן העונה זכה וינסנט אניימה, שוער הפועל תל אביב.

בעקבות ההחלטה על הרחבת הליגה ל-16 קבוצות רק עירוני קריית שמונה ירדה ישירות לליגת המשנה. הכח עמידר רמת גן השתתפה במשחקי המבחן והפסידה למכבי אחי נצרת שעלתה לליגת העל. בנוסף עלו לליגת העל בתום העונה גם הפועל חיפה, הפועל עכו, הפועל באר שבע, הפועל רמת גן והפועל רעננה.

## [[אצטדיון|אצטדיונים]]

## טבלת הליגה

## משחקי המבחן
בסיום העונה התקיימו משחקי מבחן לליגה הבכירה כשהכח עמידר רמת גן שסיימה במקום ה-11 בליגה הבכירה התמודדה מול מכבי אחי נצרת שסיימה במקום השישי בליגת המשנה.

מכבי אחי נצרת ניצחה 4-2 בסיכום שני המשחקים ועלתה לליגה הבכירה במקום הכח עמידר רמת גן.

## מלך השערים

## מלך הבישולים

## קישורים חיצוניים
* עונת 2009/2008 בליגת העל באתר rsssf.com
* נתוני העונה באתר ההתאחדות לכדורגל
* משחקי 2008/2009 באתר transfermarkt.com

קטגוריה:2008 בישראל: כדורגל
קטגוריה:2009 בישראל: כדורגל
קטגוריה:תחרויות כדורגל ב-2008
קטגוריה:תחרויות כדורגל ב-2009
קטגוריה:עונות בליגה העליונה בכדורגל בישראל
ויקטור ווטן

[ממוזער|וויקטור וווטן בהופעה ב-[2006]]
**ויקטור ווטן** (באנגלית **Victor Lemonte Wooten**, נולד ב-11 בספטמבר 1964) הוא בסיסט אמריקאי, מלחין, מפיק מוזיקלי וזוכה חמישה פרסי גראמי.

ווטן זכה בתואר "בסיסט השנה" של המגזין "Bass Player" שלוש פעמים ברציפות. והיה הראשון שזכה בפרס יותר מפעם אחת. ב-2011 נמנה במקום ה-10 ברשימת "עשרת הבסיסטים הטובים של כל הזמנים" של מגזין הרולינג סטון.
בנוסף לקריית הסולו שלו ושיתופי הפעולה שלו עם אמנים רבים, ווטן הוא הבסיסט של הרכב הפולק-פיוז'ן Béla Fleck and the Flecktones מאז הקמתו ב-1988.

ב-2008 חבר ווטן לבסיסטים סטנלי קלארק ומרקוס מילר להרכב משותף בשם SMV (השם מורכב מאותיות שמותיהם הפרטיים).

ווטן הופיע חמש פעמים בישראל: ב-2008 במסגרת סיבוב ההופעות העולמי של SMV. ב-2011 במסגרת סיבוב הופעות הסולו שלו, ב-2012 עם ההרכב Béla Fleck and the Flecktones, ב-2013 ביחד עם הגיטריסט מייק סטרן וב-2017 עם הבסיסט סטיב ביילי.

## דיסקוגרפיה
[ממוזער|ווטן עם [סטנלי קלארק]]

### סולו
* A Show of Hands 1996
* What Did He Say? 1997
* Yin-Yang 1999
* Live in America 2001
* Soul Circus 2005
* Palmystery 2008
* A Show of Hands 15 2011
* Words & Tones 2012
* Sword & Stone 2012
*2017 Trypnotyx

### עם Béla Fleck and the Flecktones
* Béla Fleck and the Flecktones 1990
* Flight of the Cosmic Hippo 1991
* UFO Tofu 1992
* Three Flew Over the Cuckoo's Nest 1993
* Live Art 1996
* Left of Cool 1998
* Greatest Hits of the 20th Century 1999
* Outbound 2000
* Live at the Quick 2002
* Little Worlds 2003
* Ten From Little Worlds 2003
* The Hidden Land 2006
* Jingle All the Way 2008
* Rocket Science 2011

### עם Bass Extremes
* Cookbook 1998
* Just Add Water 2000

### עם With Vital Tech Tones
* Vital Tech Tones 1998
* Vital Tech Tones 2 2000

### עם The Wootens
* The Wootens 1985

### עם [[גרג האו]]
* Extraction 2003

### עם [[SMV]]
* Thunder 2008

## קישורים חיצוניים

* 

## הערות שוליים

קטגוריה:מוזיקאים אמריקאים
קטגוריה:מלחינים אמריקאים
קטגוריה:בסיסטים אמריקאים
קטגוריה:נגני ג'אז: בסיסטים
קטגוריה:זוכי פרס גראמי
קטגוריה:אמריקאים שנולדו ב-1964
העורק הבין-גרמי הקדמי

ממוזער|ראשיתו של העורק הבין-גרמי הקדמי בחלקה התחתון של התמונה.
**הָעוֹרֵק הַבֵּין-גַּרְמִי הַקִּדְמִי** (TA: arteria interossea anterior), שנקרא בעבר **הָעוֹרֵק הַבֵּין-גַּרְמִי הַכַּפִּי** (arteria interossea volaris), הוא עורק באמה המסתעף מהעורק הבין-גרמי המשותף ומספק את השרירים בשכבה העמוקה של המדור הקדמי של האמה: השריר כופף האצבעות העמוק, השריר כופף האגודל הארוך והשריר הכפן המרובע.

מעת הסתעפותו של העורק הבין-גרמי הקדמי מהעורק הבין-גרמי המשותף יורד העורק הקדמי על פני צדו הכפי של הקרום הבין-גרמי. לאורך מהלכו הוא מלווה בענף הכפי של עצב התווך ומכוסה על ידי שוליהם ההמשכיים של השריר כופף האצבעות העמוק והשריר כופף האגודל הארוך, אשר אותם הוא מספק. באזור זה גם מסתעפים ממנו העורקים הזנים לעצם החישור ולעצם הגומד.

בגבול העליון של השריר הכפן המרובע הוא מנקב את הקרום הבין-גרמי לכיוון גב האמה, שם הוא משיק לעורק הבין-גרמי האחורי. בטרם העורק מנקב את הקרום הבין-גרמי הוא שולח ענף מטה, מאחורי השריר הכפן המרובע, אשר מתחבר אל ההשקה בין ענפי שורש היד הכפיים של עורק החישור ועורק הגומד. לאחר ההשקה העורק ממשיך לרדת אל שורש כף היד, שם הוא מתחבר אל רשת שורש היד הגבית.

מהעורק הבין-גרמי הקדמי לעיתים מתפצל עורק התווך, אשר מלווה את עצב התווך במהלכו לכיוון כף היד.

## קישורים חיצוניים

קטגוריה:עורקי הגפיים העליונות
נילס

**נילס** (**Niels** או **Nils**) הוא שם פרטי הנפוץ בדנמרק, נורווגיה ושוודיה. השם הוא גרסה מקוצרת של שמו של ניקולאוס הקדוש.

קטגוריה:שמות פרטיים לגברים
גראנד אסט

** גראנד אסט** (בצרפתית: **Grand Est**) הוא חבל בצפון צרפת, החל מ-2016. בירת המחוז היא שטרסבורג. החבל הורכב משלושה חבלים קודמים: אלזס, שמפאן-ארדן ולורן בעקבות רפורמה מנהלית שעברה צרפת המטרופוליטנית. מספר חבלי הארץ ירד מ-22 ל-13 חבלי ארץ. החבל מורכב מעשרה מחוזות: ארדן, אוב, מארן, אוט-מארן, מרת ומוזל, מז, מוזל, בא-רן, או-רן וווז'. 

מושל החבל הוא סטפן פראטסי, שנכנס לתפקידו ב-2016. בירת החבל היא שטרסבורג.
ב-1 בינואר 2016 ניתן לחבל שם זמני **אלזס-שמפאן-ארדן-לורן**, שם שנוצר מאיחוד שמות החבלים. ביולי 2016 מועצת החבל נתנה לחבל את השם גראנד אסט, שם שאושרר במועצת המדינה של צרפת. משמעותו "מזרח גדול" המתאר את מיקום החבל ביחס לצרפת המטרופוליטנית.

## גאוגרפיה
חבל זה נמצא בצפון מזרח צרפת המטרופוליטנית וגובלת עם המדינות בלגיה, לוקסמבורג וגרמניה בצפונה, עם גרמניה ושווייץ ממזרחה. בדרומה היא גובלת עם חבל בורגון-פראנש-קונטה וממערב בחבלים איל-דה-פראנס ואו-דה-פראנס. מרכז החבל נמצא בקומונה וואה-ואקון (Void-Vacon) שבמחוז מז.

הגבול המזרחי שלה הוא נהר הריין, שבקונגרס וינה הפך להיות עורק מסחר עיקרי בתוך אירופה.

## דמוגרפיה
נכון לשנת 2012 בחבל היו 5,548,955 תושבים.
רשימת ערים עם מעל ל-20 אלף תושבים:

## קישורים חיצוניים

* 

## הערות שוליים

קטגוריה:צרפת: חבלים
*
יצחק אבנדנה

רבי **יצחק אָבֶּנדָנָה** (**Isaac Abendana**; ~1640–1699) היה מלומד, מומחה לעברית ולספרות רבנית ותלמוד, ורופא יהודי, ממשפחת גולי ספרד. חכם הקהילה הספרדית בלונדון לאחר פטירת אחיו הגדול, חכם יעקב אבנדנה.

## ביוגרפיה
נולד ליוסף אבנדנה, בנקאי נודע, יהודי ממוצא ספרדי. בראשית דרכו באמסטרדם שיתף פעולה עם אחיו החכם יעקב אבנדנה בהבאה לבית הדפוס של ספרים עבריים, כמו "מכלל יופי" של רבי שלמה אבן מלך לביאור מילים קשות בתנ"ך (אמשטרדם ה'ת"ך, 1660). על הספר קיבלו האחים את הסכמותיהם של גדולי המלומדים ההבראיסטים בני זמנו, כמו יוהאן בוקסטורף הבן ואחרים.

למד רפואה באוניברסיטת ליידן, אחר כך נסע לאוניברסיטת קיימברידג' וקיבל משרת הוראה לעברית וספרות רבנית. הוא התפרנס משיעורים פרטיים במקצועות אותם לימד, וממלגת קיום שקיבל בשנים 1664–1666 מטריניטי קולג'. בשל קשיי פרנסה נאלץ למכור ב-1671 לספריית טריניטי את תרגומו ללטינית לששה סדרי משנה, כתב היד הגיע מאוחר יותר לספריית אוקספורד. לפי ש"י פין, כנראה כולל כתב היד גם פירוש גדול של אבנדנה לשישה סדרי המשנה.

מאוחר יותר עזב את קיימברידג' ועבר לאוקספורד שם התיידד עם אחד מראשי הרטפורד קולג'  שסייע לו גם כלכלית. לידידו זה, הקדיש אבנדנה את לוחות החישוב האסטרונומיים שהוציא לאור בשנים 1695–1696. בספרו הגדול "Discourses on the Ecclesiastical and Civil Polity of the Jews" (1706), הוא מסביר את שיטות החישוב שלו.

כמו אחיו, שמר אבנדנה על קשרי מחקר ענפים עם מלומדים נוצרים, אחד מידידיו הבולטים היה הפילוסוף האנגלי רלף קדוורת, מופקד הכריסט'ס קולג'  בקיימברידג'.

## קישורים חיצוניים
* 
* 
* 

## הערות שוליים

קטגוריה:רבנים בריטים
קטגוריה:לונדון: אישים
קטגוריה:אמסטרדם: אישים
קטגוריה:סגל אוניברסיטת קיימברידג'
קטגוריה:ילידי 1640
קטגוריה:נפטרים ב-1699
גביע מרקוסור

**גביע מרקוסור** (בספרדית: **Copa Mercosur**) היה מפעל גביע אזורי בכדורגל שפעל בין 1998 ל-2001 והפגיש בין הקבוצות הבכירות בארגנטינה, ברזיל, צ'ילה, פרגוואי ואורוגוואי.

המפעל נוסד על ידי CONMEBOL, התאחדות הכדורגל הדרום אמריקאית, ופעל במקביל לגביע מרקונורטה, בו השתתפו קבוצות משאר המדינות החברות ב-CONMEBOL (בחלק מהמהדורות השתתפו בו גם קבוצות מ-CONCACAF).

טורנירי הגביע האזורי החליפו את טורניר סופרקופה סודאמריקנה, שהפסיק את פעילותו שנה קודם לכן. בשנת 2000 התמזגו גביעים אלו עם גביע קונמבול, הגביע השלישי בחשיבותו, על מנת ליצור טורניר יחיד למחצית השנייה של השנה. בשנת 2001 הפסיקו הגביעים האזוריים את פעילותם, ובמקומם נוצר מפעל חדש, קופה סודאמריקנה.

לאורך ארבע המהדורות של המפעל זכו בו ארבע קבוצות שונות, מתוכן שלוש ברזילאיות וארגנטינאית אחת. הזוכה האחרונה (2001) הייתה סן לורנסו, שניצחה בגמר את פלמנגו. העפלתה של סן לורנסו לגמר הייתה העפלתה היחידה של קבוצה שאינה ברזילאית לגמר המפעל.

## השתתפות במפעל
לקראת ייסוד המפעל חילקה CONMEBOL עשרים הזמנות לקבוצות מחמש המדינות המשתתפות על מנת שישחקו במפעל. ההחלטה על הקבוצות המשתתפות נעשתה תוך התחשבות בהישגים היסטוריים ונוכחיים ובחשיבותה בתוך המדינה בה היא פועלת, וללא קשר למיקומן בליגה באותה העונה. ההזמנה הראשונית הייתה תקפה לעשר שנים, אך השיטה התפתחה כך שאם קבוצה נמצאת בכושר ירוד, ניתן להחליפה בקבוצה אחרת מאותה המדינה שנמצאת בכושר טוב יותר ועומדת בתנאי ההשתתפות.

לכל אחת מהמדינות נקבע מספר שונה של נציגות בכל עונה. מברזיל הוזמנו שבע קבוצות, מארגנטינה הוזמנו שש, מצ'ילה שלוש, ומפרגוואי ואורוגוואי הוזמנו שתי קבוצות.

23 קבוצות נטלו חלק במפעל, ו-18 מתוכן נטלו חלק בכל ארבע המהדורות. המשתתפות בטורניר היו:

## שיטת המפעל
עשרים הקבוצות המשתתפות חולקו בשלב הראשוני לחמישה בתים בני ארבע קבוצות כל אחד. הקבוצות המוגרלות לכל בית שיחקו ביניהן בשני סיבובים (בית וחוץ), ובתום שישה מחזורים העפילו חמש הקבוצות בראשי הבתים ושלוש הסגניות הטובות ביותר אל שלב הפלייאוף.

הפלייאוף החל בשלב רבע הגמר. הוא נערך בשיטת נוקאאוט, והקבוצות נפגשו ביניהן בשיטת בית-חוץ עד לשלב הגמר. החל משלב זה להפרש השערים לא הייתה משמעות, כך שאם הושגו שתי תוצאות תיקו או שהושג ניצחון לכל קבוצה, נקבע שוויון בין הקבוצות ללא התחשבות בפער שערים או בחוק שערי חוץ. אם מצב זה התרחש בשלבי רבע הגמר או חצי הגמר, עברה ההכרעה לדו-קרב בעיטות עונשין. אם מצב זה התרחש בגמר המפעל, הוכרע הגמר במשחק שלישי (למעט מהדורת 2001, אז הוכרע הגמר בדו-קרב פנדלים).

## היסטוריית מפגשי הגמר
### זכיות לפי עונה

### זכיות לפי קבוצה

### זכיות לפי מדינה

## הישגים אישיים
מלך השערים של קופה מרקוסור בכל הזמנים הוא רומאריו הברזילאי. לזכותו 24 שערים בטורניר, מתוכם 12 במדי פלמנגו ו-12 במדי ואסקו דה גאמה. במהדורה של שנת 2000, כבש רומאריו שלושער במשחק השלישי והמכריע, בו גברה ואסקו דה גאמה על פלמיירס בתוצאה 3–4. בין שעריו היה שער הניצחון לזכות קבוצתו, שלוש דקות בתוך תוספת הזמן.

מלכי השערים של הטורניר לפי עונה הם:

## קישורים חיצוניים
* גביע מרקוסור באתר rsssf

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באמריקה הדרומית
קטגוריה:תחרויות כדורגל לא פעילות
הארמייה החמישית (האימפריה היפנית)

**הארמייה החמישית** (ביפנית: **第5軍**) הייתה ארמייה של הצבא היפני הקיסרי.

## היסטוריה
הארמייה הרביעית הוקמה לראשונה ב-15 בינואר 1905, במהלך מלחמת רוסיה–יפן, בפיקוד גנרל קאוואמורה קאגאקי, על בסיס הדיוויזיה ה-11, וכן דיוויזיות מילואים נוספות. הארמייה לקחה חלק חשוב בקרב מוקדן באותה שנה. בלילה שבין 18 בפברואר ל-19 בפברואר הארמייה החמישית פתחה במתקפה על האגף השמאלי של הרוסים. הרוסים לא עמדו במתקפה והחלו בנסיגה. לאחר קבלת תגבורות, ב-2 במרץ הם הצליחו לייצב את החזית. ב-24 בפברואר הארמייה השלישית היפנית הצטרפה למתקפה. רק ב-2 במרץ הצליחו הרוסים לייצב את החזית ולעצור את ההתקדמות היפנית. אולם במקביל שאר הכוח היפני תקף חזיתית והקרב הסתיים בניצחון יפני מוחץ שסיים את המלחמה. בינואר 1906 לאחר כניעת רוסיה פורקה הארמייה החמישית.

הארמייה החמישית הוקמה שוב ב-7 בדצמבר 1937, במנצ'וריה. היא פורקה באופן זמני ב-26 בפברואר 1938, אולם הוקמה בשלישית ב-19 במאי 1939, ויחד עם הארמייה הרביעית, הארמייה ה-30, הארמייה ה-44, הארמייה השלישית, והארמייה ה-34, שימשה כחיל מצב נגד פלישה אפשרית של הצבא האדום למנצ'וריה. ביולי 1942 נכללה בתוך צבא קוואנטונג. זירה זו התבררה בהדרגה כשקטה, הסובייטים כיבדו את הסכם הנייטרליות הסובייטי-יפני. אולם זירות אחרות של מלחמת העולם השנייה החלו להתגלות כנוטות לרעת היפנים, ועל כן חלק מהיחידות של הארמייה הרביעית הועברו לזירות אחרות.

ב-9 באוגוסט 1945 פתחה ברית המועצות במבצע סערת אוגוסט, במהלכו פלש הצבא האדום למנצ'וריה, מונגוליה, סחלין, איי קוריל וקוריאה. הכוח היפני באזור כלל 1,217,000 חיילים, אך מרבית החיילים היו מגויסים חדשים, שחסרו ניסיון וציוד, והיו מאומנים בעיקר בלחימת אנטי-גרילה והגנה על הגבול, ולא עמדו בפני הפלישה המסיבית של כוחות השריון וחיל רגלים ממוכן של הסובייטים, שריכזו 1,577,225 לוחמים. הצבא היפני המאולתר התפרק תוך 3 שבועות מול הכוח הרוסי העדיף, הארמייה החמישית נאלצה לסגת אל מחוז אנדונג שבקוריאה. ב-16 באוגוסט 1945, יום לאחר הודעתו של הקיסר הירוהיטו על כניעת יפן, הורה מפקד הכוחות היפניים באזור אוטוזו יאמאדה לחייליו להיכנע. הצבא היפני הקיסרי פורק בידי בעלות הברית, ובכלל זה הארמייה החמישית.

## מפקדים
### הקמה ראשונה
* גנרל קאוואמורה קאגאקי (15 בינואר 1905 - ינואר 1906)
### הקמה שנייה
* גנרל מוטואו פורושאו (8 בדצמבר 1937 - 26 בפברואר 1938)
### הקמה שלישית
* גנרל קנג'י דויאראה (19 במאי 1939 - 28 בספטמבר 1940)
* לוטננט גנרל סאיגאיצ'י האדה (28 בספטמבר 1940 - 15 באוקטובר 1941)
* לוטננט גנרל יו אימוארה (15 באוקטובר 1941 - 29 באוקטובר 1943)
* לוטננט גנרל טושאימיצ'אי אומורה (29 באוקטובר 1943 - 27 ביוני 1944)
* לוטננט גנרל נוריצומה שאימיצו (27 ביוני 1944 - 2 בספטמבר 1945)
## קישורים חיצוניים

* History of Imperial General Headquarters Army Section (Revised Edition), HyperWar Foundation.
* Lt. Col. David Glantz, ''August Storm: The Soviet 1945 Strategic Offensive in Manchuria'', Leavenworth Paper No.7, Command and General Staff College, February 1983.
*   Kwantung Army Order of Battle 30 July 1945

קטגוריה:יחידות צבא יפניות במלחמת העולם השנייה
יז'י ביילצקי

**יז'י ביילצקי** (בפולנית: **Jerzy Bielecki**; 28 במרץ 1921, סלבושוב  – 20 באוקטובר 2011, נובי טארג) היה פולני קתולי, אסיר אושוויץ, מהבודדים שהצליחו להימלט מהמחנה, וחסיד אומות העולם.

## קורות חייו
ביילצקי היה תלמיד בגימנסיה בקרקוב. לפני פלישת גרמניה לפולין החליט להצטרף לכוחות פולין במערב. הוא ניסה לעבור להונגריה אך נתפס על ידי הגסטפו ונכלא באושוויץ בשנת 1940.

### מעשה ההצלה
בסוף 1943, לאחר שלוש שנות מאסר באושוויץ, הכיר ביילצקי את צילה ציבולסקה (Tzila Cybulska) מלומזה וביולי 1944 הצליח להבריח את ציבולסקה מהמחנה בעודו לבוש בבגדי אס אס שהצליח לגנוב ותוך ניצול שליטתו בשפה הגרמנית. לאחר צעדה של כשבועיים, במהלכה נשא ביילצקי את ציבולסקה על כתפיו למשך זמן מה, הגיעו השניים לכפר במחוז קילצה. ביילצקי הצטרף ליחידת פרטיזנים של ארמייה קריובה וציבולסקה הוסתרה עד השחרור באחד הכפרים באזור.

### לאחר המלחמה
לאחר המלחמה היה ביילצקי עובד סוציאלי וכן אחד ממייסדי ארגון משפחות אסירי אושוויץ הנוצרים לשעבר. הקשר שלו עם ציבולסקה נותק וכל אחד מהם סבר שהשני נספה במלחמה. בשנת 1983 חודש הקשר והשניים נפגשו שוב.

## הנצחה
סיפור הבריחה וההצלה של ביילצקי, וכן סיפור המפגש המחודש לאחר כארבעים שנה, תואר במספר ספרים וסרטים, בהם אוטוביוגרפיה של ביילצקי והסרט זיכרון .

בשנת 1985 הכיר יד ושם בביילצקי בתואר חסיד אומות העולם. ביילצקי זכה לאותות כבוד פולניים רבים, בהם צלב ההצטיינות  המוענק על ידי נשיא פולין, אות מסדר לידת פולין  ועוד.

במרץ 2025 יצא לאור הרומן "ורדים מאושוויץ" מאת הסופרת הגר ינאי על בסיס סיפורם של ביילצקי וציבולסקה.

## קישורים חיצוניים
* 
* סיפור ההצלה של יז'י ביילצקי באתר יד ושם

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:חסידי אומות העולם לוחמי ארמייה קריובה
קטגוריה:אסירים במחנה הריכוז אושוויץ
קטגוריה:פולנים שנולדו ב-1921
קטגוריה:פולנים שנפטרו ב-2011
מודל אוטו-רגרסיבי

**מודל אוטו-רגרסיבי** (באנגלית: **autoregressive model**) או בקיצור **AR**, הוא משפחת מודלים המשמשים לייצוג סדרה עתית של תהליך סטוכסטי, בו ערך המשתנה המנובא בעל נקודה בזמן, X_t, תלוי ליניארית בערכי אותו המשתנה בזמנים קודמים, וברכיב רעש. המודל משמש לייצוג, לחיזוי, ולניתוח תהליכים אקראיים בעלי תלות עתית.

## הגדרה ותכונות
הסימון AR(p) מייצג מודל אוטו-רגרסיבי מסדר p, המוגדר באמצעות הביטוי:
: X_t = \sum_{i=1}^p \varphi_i X_{t-i} + \varepsilon_t
כאשר X_t מייצג את ערך המשתנה X בזמן t, p מייצג את מספר הנקודות בזמן לפני t המשמשות לניבוי, \varphi_i הוא פרמטר חופשי המשוערך עבור ערכי X בנקודות בזמנים שלפני t, X_{t-i} הקובע את משקלם בניבוי X_t ו-\varepsilon_t מייצג רכיב של רעש לבן בנקודה בזמן t.
ממוזער|alt="Figure has 5 plots of AR processes. AR(0) and AR(0.3) are white noise or look like white noise. AR(0.9) has some large scale oscillating structure."|באיור זה מוצגים 5 סדרות עתיות. העליונה מציגה סדרה המורכבת מרעש בלבד (AR0), לאחריה שתי סדרות של מודל AR מסדר 1 ושתי סדרות מסדר 2. הסדרות בתוך כל סדר נבדלות זו מזו בערכי ה-<math>\varphi_i</math>.|381x381 פיקסליםמשוואה זו ניתנת לכתיבה באמצעות אופרטור ה-LAG  L באופן הבא:
 X_t = \sum_{i=1}^p \varphi_i L^i X_{t} + \varepsilon_t .
עבור המקרה הפשוט AR(1) עבורו p=1, ניתן לכתוב את המודל כך:
 X_t =\varphi X_{t-1} + \varepsilon_t
במקרה זה, X_t תלוי באופן ישיר רק בערכו בנקודת הזמן הקודמת לו X_{t-1}, וברעש.
עם זאת מאחר שתלות זו קיימת לכל הנקודות בזמן, אז גם נקודות שלפני X_{t-1}, יהיו בעלות כושר ניבוי של-X_t, כלומר הקורלציה ביניהן תהא גדולה מאפס בערכה המוחלט. לדוגמה \mid \text{Corr} (X_t, X_{t-2})\mid> 0. תכונה זו נכונה גם לסדרים גדולים מאחד. לכן עבור ניתוח סדרה עתית באמצעות מודל AR, שימוש בתרשים פונקציית אוטו-קורלציה חלקית  (או בקיצור PACF) יעיל לקביעת הסדר במקרים רבים. גרף זה, מציג את המתאם חלקי של X_t כל פעם עם נקודה אחרת הקודמת בזמן X_{t-i}, בניכוי המתאמים עם שאר הנקודות שבין זמן t לזמן t-i.

## הרחבות
למודל AR הוצעו עם השנים מספר הרחבות. מהחשובות שבהן ניתן למנות את מודל ARMA , המשלב יחד עם AR גם תלות בין רכיבי הרעש של המשתנה X בזמנים שונים, באופן דומה לתלות המוצגת במודל Moving-average , כמו גם את מודל ARIMA , מודל המרחיב את מודל ARMA גם למקרים לא סטיונריים, כלומר כאלו עם שונות ותוחלת המשתנים בזמן.

## ראו גם
* מבחן גריינג'ר
* נראות מקסימלית
* התמרת פורייה

## לקריאה נוספת
:Hyndman, R.J., & Athanasopoulos, G. (2021) *Forecasting: principles and practice*, 3rd edition, OTexts: Melbourne, Australia. OTexts.com/fpp3.

קטגוריה:סטטיסטיקה
גרטרודה בבילינסקה

**גרטרודה בבילינסקה** (בפולנית: **Gertruda Babilinska**; 1902, סטארוגארד גדנסקי – 1995, ישראל) הייתה חסידת אומות העולם מפולין שעלתה לאחר המלחמה לישראל.

## קורות חיים
בבילינסקה הייתה בתו של דוור, הבכורה מבין שמונה ילדים. בשנת 1921 עברה לוורשה והחלה להיות מטפלת בביתה של משפחה יהודית.

### מעשה ההצלה
עם פלישת הגרמנים לפולין ב-1939 היה אבי המשפחה בה הייתה בבילינסקה מטפלת, בפריז. בבילנסקה נותרה עם בעלת הבית ובנה של בעלת הבית, וליוותה אותם לווילנה. שם נפטרה מעסיקתה של בבילינסקה בשנת 1941, ובבילינסקה נותרה עם הילד מיכאל, שהיה בן חמש.

עם הקמת גטו וילנה בספטמבר 1941 השאירה בבילינסקה את מיכאל עמה בדירתה. היא השיגה מסמכי זהות מזויפים עבורו והוא נרשם בתור אחיינה. בנוסף לכך הייתה בבילינסקה נכנסת מעת לעת לגטו כדי לסייע למכרים יהודים. מדי פעם נעשו סריקות של הגסטפו בביתה אך היא לא הסגירה את מיכאל למרות הסכנה לחייה.
ממוזער|העץ שניטע ביד ושם לכבוד חסידת אומות העולם גרטרודה בבילינסקה

### הגעה לישראל
בבילינסקה ביקשה לקיים את הבטחתה לאמו של מיכאל ולהביאו לארץ ישראל. היא נדדה עמו למחנות העקורים בגרמניה ועלתה עמו על אוניית המעפילים אקסודוס עם אנשי שארית הפלטה. בבילינסקה חלקה עם המעפילים את גורלם, כולל שהותם במחנה עקורים בהמבורג, וב-1948 הגיעה עם מיכאל לישראל.

גרטרודה בבילינסקה התגוררה בתל אביב וקיימה את מיכאל מעבודות ניקיון. היא נותרה קתולית אדוקה אך את מיכאל גידלה כיהודי.

## הנצחה
בשנת 1963 הכיר יד ושם בגרטרודה בבילינסקה בתור חסידת אומות העולם.

## לקריאה נוספת
*רם אורן, **השבועה: סיפור אמיתי**, קשת הוצאה לאור, 2007.

## קישורים חיצוניים
* על גרטרודה בבילינסקה באתר יד ושם

קטגוריה:פולניות חסידות אומות העולם
קטגוריה:מצילים בשואה: פולין
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:ישראליות שנולדו ב-1902
קטגוריה:ישראלים שנולדו ב-1902
קטגוריה:ישראליות שנפטרו ב-1995
קטגוריה:ישראלים שנפטרו ב-1995
סטנלי קלארק

**סטנלי קלארק** (Stanley Clarke, נולד ב-30 ביוני 1951) הוא מוזיקאי ג'אז ופיוז'ן, בסיסט אמריקאי. קלארק מנגן בגיטרה בס ובקונטרה בס. הוא נודע במיוחד בשל שיתוף הפעולה ארוך השנים שלו עם צ'יק קוריאה.

## ביוגרפיה

קלארק נולד בפילדלפיה. בשנת 1972 הצטרף ללהקת הג'אז-פיוז'ן "Return to Forever" בה היו חברים צ'יק קוריאה ואל דימיולה.

בשנת 1984 הוא הופיע ביחד עם מירוסלאב ויטוס באוסטרליה.

בין השנין  2008–2009 קלארק היה חבר בסופרגרופ SMV ביחד עם שני הבסיסטים ויקטור ווטן ומרקוס מילר.

## קישורים חיצוניים

* 

קטגוריה:אמני קולומביה רקורדס
קטגוריה:אמני אפיק רקורדס
קטגוריה:מוזיקאים אמריקאים
קטגוריה:בסיסטים אמריקאים
קטגוריה:נגני ג'אז: בסיסטים
קטגוריה:זוכי פרס גראמי
קטגוריה:זוכי פרס גראמי הלטיני
קטגוריה:נגני קונטרבס
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1951
תומאס קראפט

**תומאס קראפט** (בגרמנית: **Thomas Kraft**, נולד ב-22 ביולי 1988 בקירכן שבגרמניה המערבית) הוא כדורגלן עבר גרמני ששיחק בעמדת השוער.

## קריירת מועדונים
קראפט החל לשחק בקבוצת הנוער של באיירן מינכן בשנת 2004, כאשר היה בן 16. כעבור שנתיים עלה לקבוצת המילואים של המועדון, ששיחקה אז בליגה השלישית בהיררכיית הליגות בגרמניה. בשנת 2008 החל לשחק בקבוצה הבוגרת כשוער השלישי, לאחר מיכאל רנסינג והאנס-יורג בוט. כאשר רנסינג שוחרר מהקבוצה בקיץ 2010, קראפט הפך להיות השוער השני אחרי בוט, ושיחק 90 דקות ושמר על שער נקי במשחק הסופר קאפ הגרמני מול שאלקה 04 בשנת 2010, בו ניצחה באיירן מינכן בתוצאה 2-0. בנובמבר 2010 ערך קראפט את הופעת הבכורה שלו בליגת האלופות, בהפסד 3-2 לרומא, לאחר שבאיירן מינכן הובילה 2-0 במחצית. לא הייתה חשיבות למשחק זה, מאחר שבאיירן מינכן כבר הבטיחה את עלייתה לשמינית הגמר מהמקום הראשון, ולכן התאפשר לתת לקראפט את ההזדמנות, והוא הפגין יכולת טובה על אף ההפסד. במחצית השנייה של עונת 2010/11 קודם קראפט על ידי המאמן לואי ואן חאל להיות השוער הראשון של באיירן מינכן עד לתום העונה. בשמינית גמר ליגת האלופות הציג קראפט יכולת טובה בניצחון החוץ של באיירן מינכן 1-0 מול אינטר מילאנו, אך כשל בגומלין בו באיירן מינכן הפסידה 3-2 בבית והודחה בשערי חוץ, וביצע מספר טעויות במשחקי הליגה. בדיעבד, ההחלטה לתת לקראפט את המקום בהרכב הייתה אחת העילות לפיטוריו של ואן חאל מהקבוצה לפני תום העונה. המאמן שהחליף את ואן חאל, אנדראס יונקר, החזיר את בוט להרכב. בתום עונה זו, עם חתימת מנואל נוייר בבאיירן מינכן, עבר קראפט להרטה ברלין, שרק העפילה לליגת הבונדסליגה, בהעברה חופשית. 

החל מעונת 2011/12 קראפט הוא השוער הקבוע של הרטה ברלין. את בכורתו בקבוצה ערך קראפט במשחק הליגה מול אאוגסבורג. באוקטובר 2011 חזר קראפט לאליאנץ ארנה, והפעם כיריב של באיירן מינכן, ולפני המשחק נערך טקס לכבודו ולכבוד שחקני העבר של באיירן מינכן ששיחקו אז בהרטה ברלין, כריסטיאן לל ואנדראס אוטל. המשחק הסתיים בתוצאה 4-0 לבאיירן מינכן. בתום עונה זו ירד קראפט עם הרטה ברלין לבונדסליגה השנייה, אך הקבוצה חזרה תוך עונה אחת לבונדסליגה מהמקום הראשון. קראפט המשיך לשחק בהרטה ברלין, אך איבד את מקומו בהרכב במהלך עונת 2015/16 לשוער הנורווגי רונה יארסטיין.

ב-25 ביוני 2020 הודיע על פרישה מכדורגל עקב בעיות בריאותיות.

## קריירה בינלאומית
קראפט שיחק בנבחרות הנוער של גרמניה, אך מעולם לא זומן לנבחרת הבוגרת.

## תארים
עם באיירן מינכן:
* אליפות הבונדסליגה: 2010.
* הגביע הגרמני: 2010.
* הסופר קאפ הגרמני: 2010.

עם הרטה ברלין:
* אליפות הבונדסליגה השנייה: 2013.

## קישורים חיצוניים

קטגוריה:שוערי כדורגל גרמנים
קטגוריה:כדורגלנים גרמנים
קטגוריה:כדורגלני באיירן מינכן
קטגוריה:כדורגלני הרטה ברלין
קטגוריה:גרמנים שנולדו ב-1988
עורק התווך

**עוֹרֵק הַתָּוֶךְ** (TA: arteria mediana) הוא עורק באמה המסתעף מהעורק הבין-גרמי הקדמי ומספק דם לשרירים שאותם מעצבב עצב התווך באמה. העורק מופיע בכ-8% מבני האדם, אך גם בבני אדם שבהם הוא מופיע, לעיתים הוא מופיע בצד אחד בלבד.

העורק מסתעף מהעורק הבין-גרמי הקדמי ועובר עמוק לחבק השרירים הכופפים (רצועת שורש היד הרוחבית), עד להתמזגותו עם אחת מקשתות כף היד.

## קישורים חיצוניים

קטגוריה:עורקי הגפיים העליונות
עונת 2014/2015 בליגת העל בכדורגל

**עונת 2014/2015 בליגת העל** הייתה העונה ה-16 של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסה"כ. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ותחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה.

הקבוצות שעלו לליגת העל לקראת עונה זו היו מכבי נתניה והפועל פתח תקווה. העונה הסתיימה בניצחון של מכבי תל אביב, שבנוסף לזכייתה השלישית ברציפות באליפות זכתה באותה עונה גם בגביע המדינה ובגביע הטוטו, ובכך השלימה טרבל היסטורי בכדורגל הישראלי. המבקיע המצטיין של העונה היה ערן זהבי (מכבי תל אביב) עם 27 שערים.

בסיום העונה ירדו הפועל פתח תקווה ומ.ס. אשדוד לליגה הלאומית. הקבוצות שעלו לליגת העל בתום עונת 2014/2015 בליגה הלאומית היו בני יהודה תל אביב והפועל כפר סבא.

## קבוצות
ליגת העל כללה בעונה זו 14 קבוצות, 12 שהמשיכו מעונת 2014/2015, ושתי קבוצות שהעפילו בסיום העונה שעברה מהליגה הלאומית.

## צוות ונותני חסות

## שינויי מאמנים

## טבלת הליגה
### עונה סדירה

### הפלייאוף העליון

### הפלייאוף התחתון

## מלך השערים

## מלך הבישולים

## קישורים חיצוניים
* עונת 2014/2015 בליגת העל, באתר ההתאחדות לכדורגל בישראל
* התוצאות המפורטות של העונה, באתר rsssf
* משחקי 2014/2015 באתר transfermarkt.com

## הערות שוליים

קטגוריה:עונות בליגה העליונה בכדורגל בישראל
קטגוריה:2014 בישראל: כדורגל
קטגוריה:2015 בישראל: כדורגל
קטגוריה:תחרויות כדורגל ב-2014
קטגוריה:תחרויות כדורגל ב-2015
העורק הבין-גרמי האחורי

ממוזער|ראשיתו של העורק הבין-גרמי האחורי בחלקה התחתון התמונה.
**הָעוֹרֵק הַבֵּין-גַּרְמִי הָאֲחוֹרִי** (TA: arteria interossea posterior), שנקרא בעבר **הָעוֹרֵק הַבֵּין-גַּרְמִי הַגַּבִּי** (arteria interossea dorsalis), הוא עורק באמה המסתעף מהעורק הבין-גרמי המשותף.

העורק הבין-גרמי האחורי נע אחורנית בין המיתר המלוכסן לגבול העליון של הקרום הבין-גרמי. במסלולו הוא עובר בין הגבולות ההמשכיים של השריר הגבן והשריר מצדיד האגודל הארוך, ולאחר מכן יורד לאורך גב האמה, בין השכבה השטחית לשכבה העמוקה של השרירים הפושטים, שלהם הוא מספק דם.

במקום שבו הוא עובר על גבי השריר מצדיד האגודל הארוך והשריר פושט האגודל הקצר, הוא מלווה בעצב הבין-גרמי הגבי. בחלקה התחתון של האמה הוא משיק לסופו של העורק הבין-גרמי הקדמי.

סמוך לתחילתו של העורק מתפצל ממנו העורק הבין-גרמי החוזר, שעולה לכיוון המרווח שבין עילית העלי הצדית של עצם הזרוע לזיז המרפק, על פני סיביו של השריר הגבן או דרכם ומתחת לשריר המרפק. סופו בהשקה לעורק העקיף האמצעי היוצא מעורק הזרוע העמוק, לענף האחורי של עורק הגומד החוזר ולעורק העקיף הגומדי התחתון.

## קישורים חיצוניים

קטגוריה:עורקי הגפיים העליונות
העורק הבין-גרמי החוזר

ממוזער|העורק הבין-גרמי החוזר במרכז שמאל התמונה
**הָעוֹרֵק הַבֵּין-גַּרְמִי הַחוֹזֵר** (TA: arteria interossea recurrens) הוא עורק באמה המסתעף מהעורק הבין-גרמי האחורי ומספק דם למרפק.

העורק הבין-גרמי החוזר יוצא מראשיתו של העורק הבין-גרמי האחורי. הוא עולה לעבר המרווח שבין עילית העלי של עצם הזרוע לבין זיז המרפק, על גבי סיביו של השריר הגבן או דרכם ומתחת לשריר המרפק. בסופו משיק העורק לעורק העקיף האמצעי היוצא מעורק הזרוע העמוק.

קטגוריה:עורקי הגפיים העליונות
אונה שימאיטה

**אונה שימאיטה** (בליטאית: **Ona Šimaitė**; 6 בינואר 1894, אקמנה – 17 בינואר 1970, פריז) הייתה ספרנית באוניברסיטת וילנה וחסידת אומות העולם מליטא.

## ביוגרפיה
בגיל שמונה נסעה שימאיטה עם אמה לריגה עם אימה, שם סיימה את בית הספר היסודי וגימנסיה. במהלך מלחמת העולם הראשונה היא ומשפחתה עברו לרוסיה, שם התגוררה עד שנת 1922. במוסקבה סיימה אונה את הקורסים הפדגוגיים בהורות והשתתפה בהרצאות בפקולטה למשפטים באוניברסיטת מוסקבה. היא עבדה כמדריכה בבית לילדים נכים במושבה חסרת בית. שימאיטה עבדה בתור מתורגמנית בספרייה בקובנה. היא הייתה אוהדת של המפלגה הסוציאל-רבולוציונרית ובתקופת עצמאותה של ליטא בין מלחמות העולם אחזה בהשקפת עולם ליברלית ודמוקרטית.

ערב מלחמת העולם השנייה עברה שימאיטה לווילנה וקיבלה משרה של ספרנית באוניברסיטת וילנה.

### הצלת יהודים
בעת עבודתה באוניברסיטת וילנה כספרנית, התיידדה שימאיטה עם מספר יהודים שעבדו במקום. זמן קצר לאחר הקמת גטו וילנה ניסתה שימאיטה לסייע ליהודים. היא הייתה אשת קשר בין היהודים בגטו וילנה וגטו קובנה. היא ביקשה וקיבלה אישור להיכנס לגטו וילנה, בתירוץ שיהודים רבים צריכים להחזיר ספרים לספרייה של אוניברסיטת וילנה, בה עבדה, ועליה להיכנס לגטו כדי לקבל את הספרים מידיהם. בתירוץ זה העבירה ליהודי הגטו ידיעות, ניסתה לפעול להצלת יהודים, וכן שימרה נכסי תרבות יהודיים, בעיקר יצירות ספרות - שירה ופרוזה - של יהודים מגטו וילנה.

שימאיטה סיפקה ליהודים מסמכי זהות מזויפים, שאותם יצרו ומסרו לה שניים מחבריה. היא נהגה להעביר ליהודי הגטו חפצי ערך שאותם הפקידו יהודי הגטו למשמרת בידי מכרים מחוץ לגטו. כך יכלו היהודים למכור חפצים אלה ולהוסיף על התזונה הדלה שלה זכו בגטו. בעשותה זאת הסתכנה שימאיטה בכך שהליטאים המקומיים שמהם לקחה את חפצי הערך של היהודים יבקשו לנקום בה ויסגירו אותה. כמו כן הבריחה שימאיטה מספר יהודים מהגטו ומצאה להם מקומות מסתור.

### מעצר
באביב 1944 התגלה ששימאיטה השתמשה במסמכים מזויפים לשם סיוע ליהודים. היא נעצרה, עונתה במרתף הגסטאפו במשך מספר ימים והוטל עליה עונש מוות. חבריה שילמו סכומי כסף גדולים לגרמנים, ועונשה הומר במעצר במחנה הריכוז דכאו. לקראת סוף המלחמה הועברה שימאיטה למחנה ריכוז בלודלאנז'  שבצפון צרפת, על גבול לוקסמבורג, שם שוחררה על ידי בעלות הברית.

### לאחר המלחמה
שימאיטה נותרה בצרפת. היא הגיעה לפריז, ושם עבדה בתור ספרנית עד מותה, כשהיא מתקיימת בדלות.

בין השנים 1953–1956 התגוררה שימאיטה בישראל, אך שבה לפריז.
ממוזער|העץ שניטע ביד ושם לכבוד חסידת אומות העולם אונה שימאיטה

## הכרה
ב-1966 העניק יד ושם לאונה שימאיטה את התואר "חסידת אומות העולם". בשנת 2015 נקרא על שמה רחוב בווילנה.

## לקריאה נוספת
* "'והבושה אכלה אותי מבפנים': עדותה של חסידת אומות העולם, אונה שימאיטה" מכתב ליצחק נחמן שטיינברג; **יד ושם: עיון וחקר**, כרך 10, 2007

## קישורים חיצוניים

* 
* 

## הערות שוליים

קטגוריה:ליטאיות חסידות אומות העולם
קטגוריה:מצילים בשואה: ליטא
קטגוריה:שואת יהודי ליטא
קטגוריה:ספרנים ומידענים ליטאים
קטגוריה:גטו קובנה
קטגוריה:ילידות 1894
קטגוריה:נפטרות ב-1970
ענף שורש היד הגבי (עורק הגומד)

ממוזער|ענף שורש היד הגבי של עורק הגומד משיק למקבילו מעורק החישור ליצירת רשת שורש היד הגבית.
**עֲנַף שֹׁרֶשׁ הַיָּד הַגַּבִּי** (TA: ramus carpalis dorsalis) הוא ענף עורקי של עורק הגומד המספק דם לגב היד.

ענף שורש היד הגבי מסתעף מעורק הגומד מעל עצם העדשה ומתעקל לאחור מתחת לגיד השריר כופף שורש היד הגומדי. הוא עובר לאורך צדו הגבי של שורש כף היד, מתחת לגידי השרירים הפושטים, ומשיק לענף שורש היד הגבי היוצא מעורק החישור ליצירת רשת שורש היד הגבית.

מיד בראשיתו מסתעף ממנו ענף קטן הנע לאורך הצד הגומדי של עצם המסרק החמישית ומספק את הצד הגומדי של אחורי הזרת.

קטגוריה:עורקי הגפיים העליונות
קטגוריה:שורש כף היד
יאן ואנה פוחלסקי

**יאן ואנה פוחלסקי** (בפולנית: **Jan and Anna Puchalski**) היו חסידי אומות העולם מפולין שהצילו מספר יהודים בתקופת השואה במסתור, ביניהם היה פליקס זנדמן.

## קורות חיים
יאן ואנה פוחלסקי היו שומרים על בתי קיץ בכפר לוסושנה (Łosośna) שליד גרודנו שבבלארוס, אז בתחומי פולין. בין הבתים עליהם שמרו היה ביתה של משפחת פרידוביץ. ערב מלחמת העולם השנייה החל יאן לעבוד במפעל טבק.

### פעילות ההצלה
בתחילת 1943, בתקופה שבה חיסול גטו גרודנו היה בעיצומו, הצליחו מספר יהודים להימלט מהגטו. חלקם הכירו את בני משפחת פוחלסקי מחופשותיהם בבתי הקיץ בכפר לוסושנה ופנו  לביתם בבקשת עזרה. חלק ממבקשי העזרה עזבו את ביתה של משפחת פוחלסקי כעבור זמן קצר, אך במשך 17 חודשים הסתירו בני הזוג פוחלסקי את יתר המסתתרים, בהם פליקס זנדמן, וכן מסתתרים נוספים שהגיעו לביתם, וזאת למרות הסיכון שהיה בכך עבורם ועבור חמשת ילדיהם.

היהודים הוסתרו במחבוא מתחת לאדמה. בני משפחת פוחלסקי הצליחו להסוות את המחבוא כך שלא התגלה גם בעת חיפושים שערכו הגרמנים באזור. את פעילותם להצלת היהודים הניעה אדיקותם הדתית-קתולית. הם המשיכו להסתיר את היהודים ולספק את כל צורכיהם עד שחרור האזור בידי הצבא האדום.

לאחר השחרור היגרו הניצולים לארצות הברית ולקנדה ובני משפחת פוחלסקי עברו לאזור שנכלל בתחומי פולין בגבולותיה שאחרי מלחמת העולם השנייה.
ממוזער|העץ שניטע ביד ושם לכבוד חסידי אומות העולם פוחלסקי

## הנצחה
ב-1986 הכיר יד ושם ביאן ואנה פוחלסקי בתור חסידי אומות העולם. לאחר שנה הוכרו בתואר זה גם שלוש מבנותיהם, שהיו בגיל העשרה בעת מעשה ההצלה. אברהם פוקסמן, מנהל הליגה נגד השמצה בארצות הברית, העניק תואר כבוד של הליגה לצאצאיהם של בני הזוג פוחלסקי.

זנדמן תיאר בפירוט את פעילות ההצלה בספרו "דרכי מוישיי לוישיי".

## קישורים חיצוניים
* סיפור ההצלה על ידי יאן ואנה פוחלסקי, באתר יד ושם

## הערות שוליים

קטגוריה:פולנים חסידי אומות העולם
קטגוריה:מצילים בשואה: פולין
קטגוריה:זוגות חסידי אומות העולם
ענף שורש היד הכפי (עורק הגומד)

ממוזער|ענף שורש היד הכפי במרכז התחתון של התמונה.
**עֲנַף שֹׁרֶשׁ הַיָּד הַכַּפִּי** (TA: ramus carpalis palmaris) הוא ענף עורקי בשורש כף היד המסתעף מעורק הגומד.

ענף שורש היד הכפי חוצה את קדמת שורש כף היד, מתחת לגידי השריר כופף האצבעות העמוק, ומשיק לענף שורש היד הכפי היוצא מעורק החישור.

קטגוריה:עורקי הגפיים העליונות
קטגוריה:שורש כף היד
הענף הכפי העמוק

ממוזער|הענף הכפי העמוק בצדה הגומדי (ימני בתמונה) של כף היד
**הֶעָנָף הַכַּפִּי הֶעָמֹק** (TA: ramus palmaris profundus) הוא ענף עורקי בכף היד המסתעף מעורק הגומד.

הענף הכפי העמוק עובר בין השריר מצדיד הזרת והשריר כופף הזרת הקצר, וכן דרך התחל של השריר מנגד הזרת. הוא משיק בסופו לעורק החישור ויוצר עמו את קשת כף היד העמוקה.

קטגוריה:עורקי הגפיים העליונות
גביע מרקונורטה

**גביע מרקונורטה** (בספרדית: **Copa Merconorte**) היה מפעל גביע אזורי בכדורגל שפעל בין 1998 ל-2001 והפגיש בין הקבוצות הבכירות בקולומביה, אקוודור, פרו, ונצואלה ובוליביה. החל משנת 2000 צורפו למפעל קבוצות מקונפדרציית CONCACAF, עם נציגות ממקסיקו, ארצות הברית וקוסטה ריקה.

המפעל נוסד על ידי CONMEBOL, התאחדות הכדורגל הדרום אמריקאית, ופעל במקביל לגביע מרקוסור, בו השתתפו קבוצות משאר המדינות החברות ב-CONMEBOL, בהן ארגנטינה וברזיל.

טורנירי הגביע האזורי החליפו את טורניר סופרקופה סודאמריקנה, שהפסיק את פעילותו שנה קודם לכן. בשנת 2000 התמזגו גביעים אלו עם גביע קונמבול, הגביע השלישי בחשיבותו, על מנת ליצור טורניר יחיד למחצית השנייה של השנה. בשנת 2001 הפסיקו הגביעים האזוריים את פעילותם, ובמקומם נוצר מפעל חדש, קופה סודאמריקנה.

לאורך ארבע המהדורות של המפעל זכו בו רק קבוצות מקולומביה. שיאנית הזכיות היא אתלטיקו נסיונל שזכתה בתואר פעמיים. הזוכה האחרונה בתואר (2001) היא מיונאריוס, שגברה בגמר על אמלק מאקוודור. אמלק הייתה לקבוצה היחידה שאינה קולומביאנית שמעפילה לגמר הטורניר.

## השתתפות במפעל
לקראת ייסוד המפעל חילקה CONMEBOL הזמנות ל-12 קבוצות מחמש חברות הקונפדרציה המשתתפות במפעל. ההחלטה על הקבוצות המשתתפות נעשתה תוך התחשבות בהישגים היסטוריים ונוכחיים ובחשיבותה בתוך המדינה בה היא פועלת, וללא קשר למיקומן בליגה באותה העונה. בשתי המהדורות הראשונות הוזמנו ארבע קבוצות מקולומביה, שלוש קבוצות מאקוודור ומפרו, וקבוצה אחת מוונצואלה ומבוליביה.

לאחר שתי מהדורות בפורמט הראשוני, הוחלט להזמין למפעל חמש קבוצות מקונפדרציית CONCACAF. המפעל הורחב ל-16 קבוצות, וכרטיס אחד נלקח מקולומביה לטובת המוזמנות החדשות. בטורניר של שנת 2000 הוזמנו ארבע קבוצות ממקסיקו ואחת מקוסטה ריקה, בעוד במהדורת 2001 זומנו שלוש מקסיקניות ושתי נציגות מארצות הברית.

26 קבוצות נטלו חלק במפעל, ושמונה מתוכן נטלו חלק בכל ארבע המהדורות. המשתתפות בטורניר היו:

## שיטת המפעל
בשתי המהדורות הראשונות של המפעל שיחקו בו 12 קבוצות. בשלב הראשון חולקו הקבוצות לשלושה בתים בני ארבע קבוצות כל אחד. הקבוצות המוגרלות לכל בית שיחקו ביניהן בשני סיבובים (בית וחוץ), ובתום שישה מחזורים העפילו שלוש הקבוצות בראשי הבתים והסגנית הטובות ביותר אל שלב חצי הגמר.

שלבי חצי הגמר והגמר נערכו בשיטת נוקאאוט, והקבוצות נפגשו ביניהן בשיטת בית-חוץ. החל משלב זה להפרש השערים לא הייתה משמעות, כך שאם הושגו שתי תוצאות תיקו או שהושג ניצחון לכל קבוצה, נקבע שוויון בין הקבוצות ללא התחשבות בפער שערים או בחוק שערי חוץ וההכרעה עברה לדו-קרב בעיטות עונשין.

בשנת 2000, עם הצטרפות הקבוצות מ-CONCACAF והרחבת המפעל ל-16 קבוצות, נוסף בית אחד לשלב הראשון, ובוטלה העפלת הסגנית הטובה ביותר כך שארבע הקבוצות בראשי הבתים העפילו לחצי הגמר.

## היסטוריית מפגשי הגמר
### זכיות לפי עונה

### זכיות לפי קבוצה

### זכיות לפי מדינה

## הישגים אישיים
מלך השערים של קופה מרקונורטה בכל הזמנים הוא אוטילינו טנוריו מאקוודור. לזכותו 11 שערים בטורניר, כולם במדי אמלק. שבעה משעריו בטורניר נכבשו במהדורה של שנת 2001, בהם שני שעריה של אמלק במשחקי הגמר מול מיונאריוס.

מלכי השערים של הטורניר לפי עונה הם:

## קישורים חיצוניים
* גביע מרקונורטה באתר rsssf

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באמריקה הדרומית
קטגוריה:תחרויות כדורגל לא פעילות
גביע קונמבול

**גביע קונמבול** (בספרדית: **Copa CONMEBOL**) היה מפעל כדורגל שנתי בשיטת גביע שארגנה CONMEBOL בין 1992 ל-1999.

בעת פעילותו היה גביע קונמבול לשלישי בחשיבותו ביבשת, אחרי גביע ליברטדורס וסופרקופה סודאמריקנה, והיה מעין מקבילה של המפעל האירופי גביע אופ"א. למפעל העפילו מועדונים שלא הצליחו להעפיל באותה עונה לגביע ליברטדורס, על פי הישגיהם בליגה.

בעקבות הרחבת גביע ליברטדורס ל-32 קבוצות, הפסיק המפעל את פעילותו בשנת 1999. גביע מרקוסור וגביע מרקונורטה, הגביעים האזוריים שהחלו לפעול שנה קודם לכן, החליפו את גביע קונמבול, ובשנת 2001 מוזגו שלושתם לכדי מפעל אחד חדש, קופה סודאמריקנה.

הטורניר פעל לאורך שמונה מהדורות רצופות, שבמהלכן זכו בו רק קבוצות ברזילאיות וארגנטינאיות. שיאנית הזכיות היא אתלטיקו מיניירו הברזילאית שזכתה בתואר פעמיים, בהן בעונת הבכורה של המפעל ב-1992. הזוכה האחרונה בתואר (1999) היא טאז'רס, שגברה בגמר על CSA הברזילאית.

## שיטת המפעל
### העפלה
לקראת כל עונה גביע קונמבול, קבעה CONMEBOL את כמות העולות מכל מדינה החברה בקונפדרציה, כמות שהשתנתה מעט בין עונה לעונה. המעפילות היו הקבוצות הטובות ביותר בכל מדינה שלא הצליחו להעפיל לגביע ליברטדורס דרך הליגה המקומית שלהן. לכל טורניר העפילו 16 קבוצות.

### טורניר הגמר
טורניר גביע קונמבול התקיים בשיטת נוקאאוט לכל אורכו. הוא החל בשלב שמינית גמר ושוחק בשיטת בית-חוץ בכל שלב, עם חשיבות להפרש השערים אך ללא חשיבות לחוק שערי חוץ. אם נוצר שוויון בין הקבוצות לאחר שני המפגשים, עברה ההכרעה לדו-קרב בעיטות עונשין.

## היסטוריית מפגשי הגמר
### זכיות לפי עונה

### זכיות לפי קבוצה

### זכיות לפי מדינה

## מלכי השערים

## קישורים חיצוניים

* גביע קונמבול באתר rsssf

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באמריקה הדרומית
קטגוריה:תחרויות כדורגל לא פעילות
עונת 2009/2010 בליגת העל בכדורגל

**עונת 2009/2010 בליגת העל** הייתה העונה ה-11 של ליגת העל כליגת הכדורגל הבכירה בישראל.

על ניצחון במשחק הוענקו שלוש נקודות ונקודה בודדת הוענקה על תיקו. הליגה הוגדלה ל-16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכן, קוזזו הנקודות שצברו הקבוצות בחצי והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייאוף תחתון (6 קבוצות). העולות החדשות שהצטרפו לליגת העל לקראת עונה זו היו הפועל חיפה, הפועל עכו, הפועל באר שבע, הפועל רמת גן והפועל רעננה. העונה הסדירה החלה ב-22 באוגוסט 2009 ומשחקי הפלייאוף הסתיימו ב-15 במאי 2010. באותו יום ניצחה הפועל תל אביב במחזור האחרון את בית"ר ירושלים משער בדקה ה-92, ולעומת זאת מכבי חיפה סיימה בתיקו את משחקה עם בני יהודה, ובעקבות זאת זכתה הפועל תל אביב באליפות. בעונה זו השלימה הפועל תל אביב דאבל לאחר שזכתה גם בגביע המדינה, וקשר הקבוצה גילי ורמוט נבחר לכדורגלן העונה בישראל. מלך השערים של העונה היה שלומי ארביטמן ממכבי חיפה עם 28 שערים. 

בסיום העונה מכבי אחי נצרת והפועל רעננה ירדו לליגת משנה. קבוצת הפועל רמת גן השתתפה במשחקי המבחן, ניצחה את הפועל כפר סבא ונותרה בליגת העל. מהליגה הלאומית לליגת העל עלו בתום העונה עירוני קריית שמונה והפועל אשקלון. 

## אצטדיונים

## טבלת הליגה
### העונה הסדירה

### הפלייאוף העליון

בסוגריים: מספר הנקודות האמיתי

### הפלייאוף האמצעי

בסוגריים: מספר הנקודות האמיתי

### הפלייאוף התחתון

בסוגריים: מספר הנקודות האמיתי

## משחקי המבחן
בסיום העונה התקיימו משחקי מבחן לליגה הבכירה כשהפועל רמת גן שסיימה במקום ה-14 בליגה הבכירה התמודדה מול הפועל כפר סבא שסיימה במקום השלישי בליגת המשנה. השיטה הייתה משחק אחד שנערך במגרש נייטרלי.

תוצאה: הפועל רמת גן ניצחה משער בודד בדקה ה-84 ונשארה בליגה הבכירה עונה נוספת.

## מלך השערים

## מלך הבישולים

## קישורים חיצוניים
* עונת 2010/2009 בליגת העל באתר rsssf.com
* נתוני העונה באתר ההתאחדות לכדורגל
* משחקי 2009/2010 באתר transfermarkt.com

קטגוריה:2009 בישראל: כדורגל
קטגוריה:2010 בישראל: כדורגל
קטגוריה:תחרויות כדורגל ב-2009
קטגוריה:תחרויות כדורגל ב-2010
קטגוריה:עונות בליגה העליונה בכדורגל בישראל
צהוב מהיר AB

**צהוב מהיר AB** (באנגלית: **Fast Yellow AB**) הוא צבע מאכל השייך למשפחת צבעי האזו. באירופה הוא מסומן על ידי מספר E כ-**E105**. הוא נאסר לשימוש באירופה וארצות הברית, לאחר שבדיקות טוקסיקולוגיה הראו כי הוא מזיק לבריאות.

## קישורים חיצוניים

קטגוריה:אנילינים
קטגוריה:צבעי מאכל
קטגוריה:תוספי מזון
קשת כף היד השטחית

ממוזער|אספקת הדם לכף היד. קשת כף היד השטחית מרוחקת יחסית לקשת העמוקה.
**קֶשֶׁת כַּף הַיָּד הַשִּׁטְחִית** (TA: arcus palmaris superficialis) היא רשת עורקית בכף היד הנוצרת מהשקה של עורק הגומד, אשר מהווה את עיקר התרומה לה, עם הענף הכפי השטחי המגיע מעורק החישור. הקשת מרוחקת יחסית לקשת כף היד העמוקה, מרחק של כסנטימטר, בערך בקו קצה האגודל כאשר הוא מוצדד באופן מרבי.

מן הקשת יוצאים שלושה מעורקי האצבעות הכפיים המשותפים, וממשיכים מטה על פני השרירים התולעיים השני, השלישי והרביעי, בהתאמה. כל אחד מהם מקבל דם גם מאחד מעורקי מתוך היד הכפיים. סמוך למפרקי מתוך היד והגלילים, כל עורק אצבע כפי משותף מתפצל לשני עורקי אצבעות כפיים מיוחדים.

הקשת, כמו גם הקשת העמוקה, היא עדות לאספקת הדם המקבילנית לכף היד, שבבסיסה עומד מבחן אלן.

בחלק מהאנשים לא הענף הכפי השטחי משלים את הקשת, אלא עורק האגודל הראשי, עורק האצבע החישורי או עורק התווך.

קטגוריה:עורקי הגפיים העליונות
עורקי האצבעות הכפיים המשותפים

ממוזער|אספקת הדם לכף היד. עורקי האצבעות הכפיים המשותפים יוצאים מקשת כף היד השטחית אל האצבעות.
**עוֹרְקֵי הָאֶצְבָּעוֹת הַכַּפִּיִּים הַמְּשֻׁתָּפִים** (TA: arteriae digitales palmares communes) הם קבוצה של שלושה עורקים בכף היד המסתעפים מקשת כף היד השטחית ומספקים דם לאצבעות.

עורקי האצבעות הכפיים המשותפים יוצאים מקשת כף היד השטחית ויורדים על פני השרירים התולעיים השני, השלישי והרביעי. אל כל עורק מתמזג אחד מעורקי מתוך היד הכפיים המגיעים מקשת כף היד העמוקה, ולאחר מכן הם מתפצלים כל אחד לזוג עורקי אצבעות כפיים מיוחדים הנעים בצדה של כל אצבע, למעט האגודל.

קטגוריה:עורקי הגפיים העליונות